
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 126
                                                               din 8 iulie 2020
privind însuşirea unor documentaţii topo – cadastrale și intabularea dreptului de proprietate publică a Municipiului Sighișoara asupra unui imobil – teren și asupra unui imobil – construcție

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 15.879/06.07.2020 şi la Consiliul Local Sighișoara cu nr. 16.014/07.07.2020, de referatul de aprobare, înregistrat cu nr. 15.881/06.07.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere documentaţia topo – cadastrală de primă înscriere în sistemul integrat de Cadastru și Carte Funciară, cu propunerea de înscriere definitivă a imobilului de natură teren, situat în Municipiul Sighișoara, str. Nicolae Bălcescu, înscris în C.F. nr. 54870 (nr. C.F. vechi: 3449, A+53, Sighișoara), sub nr. top. 941/1, în suprafață de 1.615 mp. și cu propunerea de înscriere provizorie a diferenței de 1.822 mp. teren până la întinderea total măsurată a str. Nicolae Bălcescu de 3.437 mp., precum și de înscriere a imobilului – teren strada Nicolae Bălcescu, în suprafață de 3.437 mp., în favoarea Municipiului Sighișoara – domeniul public, în baza inventarului bunurilor care aparțin domeniului public al municipiului Sighișoara, anexa nr. 4 la H.G. nr. 964/2002, poz. 55;

Având în vedere documentaţia topo – cadastrală de primă înscriere în sistemul integrat de Cadastru și Carte Funciară a imobilului de natură teren, situat în Municipiul Sighișoara, Piața Hermann Oberth nr. 22, înscris în C.F. nr. 55933 (nr. C.F. vechi: 7346 Sighișoara), sub nr. top. 961, teren în suprafață de 2.022 mp., cu propunerea de înscriere a suprafeței de 2.022 mp. din totalul de 2186 mp. teren în favoarea Municipiului Sighișoara – domeniul public;

Având în vedere faptul că documentaţiile topo – cadastrale antemenționate au fost avizate favorabil de către Comisia de avizare prealabilă a documentaţiilor cadastrale întocmite de persoane autorizate, constituită prin Dispoziţia Primarului Municipiului Sighișoara nr. 11/06.01.2017, reorganizată prin Dispoziția Primarului Municipiului Sighișoara nr. 416/15.05.2019;

Având în vedere prevederile Hotărârii Guvernului nr. 964/2002 - Inventarul bunurilor care aparțin domeniului public al municipiului Sighișoara, anexa nr. 4, poz. 55;

Având în vedere prevederile Hotărârii Guvernului nr. 964/2002 - Inventarul bunurilor care aparțin domeniului public al municipiului Sighișoara, anexa nr. 4, poz. 24;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 15.880/06.07.2020, prin care se propune spre însușire documentațiile topo – cadastrale cu privire la imobilele menționate mai sus și intabularea dreptului de proprietate publică a Municipiului Sighișoara asupra unui imobil – teren și asupra unui imobil – construcție;

Având în vedere avizele favorabile ale comisiilor de buget, urbanism și juridică;
În temeiul art. 129 (2) lit. „c”, (6) lit. „c” şi (14), art. 139 (1) şi (3) lit. ,,gˮ și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

   H O T Ă R Ă Ş T E:

Art. 1. Se însușește documentaţia topo – cadastrală de primă înscriere definitivă în sistemul integrat de Cadastru și Carte Funciară, a imobilului de natură teren, situat în Municipiul Sighișoara, str. Nicolae Bălcescu, înscris în C.F. nr. 54870 (nr. C.F. vechi: 3449, A+53, Sighișoara), sub nr. top. 941/1, în suprafață de 1.615 mp.

Art. 2.  Se însușește documentaţia topo – cadastrală de primă înscriere provizorie în sistemul integrat de Cadastru și Carte Funciară a diferenței de 1.822 mp. teren până la întinderea total măsurată a str. Nicolae Bălcescu de 3.437 mp.

Art. 3. Se aprobă înscrierea definitivă a imobilului – teren situat în Municipiul Sighișoara, str. Nicolae Bălcescu, înscris în C.F. nr. 54870 (nr. C.F. vechi: 3449, A+53, Sighișoara), sub nr. top. 941/1, în suprafață de 1.615 mp., în favoarea Municipiului Sighișoara – domeniul public, în baza inventarului bunurilor care aparțin domeniului public al municipiului Sighișoara, anexa nr. 4 la H.G. nr. 964/2002, poz. 55.

Art. 4. Se aprobă înscrierea provizorie a diferenței de 1.822 mp. teren până la întinderea total măsurată a str. Nicolae Bălcescu de 3.437 mp. în favoarea Municipiului Sighișoara – domeniul public, în baza inventarului bunurilor care aparțin domeniului public al municipiului Sighișoara, anexa nr. 4 la H.G. nr. 964/2002, poz. 55.
Art. 5. Se însușește documentaţia topo – cadastrală de primă înscriere definitivă în sistemul integrat de Cadastru și Carte Funciară, a imobilului de natură teren, situat în Municipiul Sighișoara, Piața Hermann Oberth nr. 22, înscris în C.F. nr. 55933 (nr. C.F. vechi: 7346 Sighișoara), sub nr. top. 961, teren în suprafață de 2.022 mp.
Art. 6. Se aprobă înscrierea imobilului – teren în suprafață de 2.022 mp. din totalul de 2.186 mp. teren situat în Municipiul Sighișoara, Piața Hermann Oberth nr. 22, înscris în C.F. nr. 55933 (nr. C.F. vechi: 7346 Sighișoara), sub nr. top. 961, în favoarea Municipiului Sighișoara – domeniul public.
Art. 7. (1) Se certifică faptul că imobilul – construcție, situat în Municipiul Sighișoara, str. Hermann Oberth nr. 22, înscris în C.F. nr. 55933-C1-U4 Sighișoara (nr. C.F. vechi: 7350/C), sub nr. cad. 55933-C1-U4, este cuprins în inventarul domeniului public al Municipiului Sighișoara.

(2) Se aprobă înscrierea dreptului de proprietate publică a Municipiului Sighișoara asupra imobilul – construcție, situat în Municipiul Sighișoara, str. Hermann Oberth nr. 22, înscris în C.F. nr. 55933-C1-U4 Sighișoara (nr. C.F. vechi: 7350/C), sub nr. cad. 55933-C1-U4, în baza inventarului bunurilor care aparțin domeniului public al municipiului Sighișoara, anexa nr. 4 la H.G. nr. 964/2002, poz. 24.    
Art. 8. Prezenta hotărâre se va depune la Biroul de Cadastru și Publicitate Imobiliară Sighișoara în vederea rectificării înscrierilor imobilului – construcție în cartea funciară, așa cum este prevăzut în art. 7 din prezenta hotărâre.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                         
Art. 9. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcţia Economică și Biroul Public Cadastru și Agricultură din cadrul Municipiului Sighişoara.
Art. 10. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Sîrbu Ioan - Iulian      
                                
Contrasemnează pentru legalitate
                      
 SECRETARUL GENERAL al municipiului,

              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  3 ex. Direcția Administrarea Patrimoniului;
  1 ex. Biroul Buget, Contabilitate, Salarizare – Direcția Economică;

  7 ex. Biroul Public Cadastru și Agricultură.

18 ex.

B.A. 

